Staan oor langs die Tankwa, 1932
JY LEES NOU Staan oor langs die Tankwa, 1932
Doen dít! Meer as 20 lekker aktwiteite vir jou reis
ONS GAAN SEE TOE. Die gesin Lombard by die oorstroomde Tankwarivier wat in 1932 hulle uittog na die kus gekelder het. .
Martha le Roux van Bellville vertel:
"Ek deel graag dié foto van 'n gesinsvakansie uit 1932. Ek was toe maar vier jaar oud en ons was van ons tuisdorp, Calvinia, af op pad Kleinmond toe vir ons jaarlikse tien dae lange uittog oor Kersfees en Nuwejaar.
"Toe ons by die Tankwarivier kom, was dit oorstroom en moes ons twee nagte oorbly en wag dat die watervlak daal. Ons kon nie met ons pakkasie (een lorrie en een mouterkar, vol kamptoerusting en kos en 'n hond en 'n kat) deur die rivier nie.
"Dit was vir my tog te lekker – ek het daarvan gehou om in die veld te stap, klippe van alle kleure en soorte op te tel en klip-klip te speel. Dit was koud daardie Desember – kyk net ons warm klere. My ma, Bella Lombard, was 'n gebore Villiersdorper en het gelukkig voorsien dat dit daai tyd koud mag wees – slim vrou!
"Ons het lekker by die see gekuier en met die omdraaislag was alles weer kurkdroog. Toe is dit voet-in-die-hoek Calvinia toe!